Vladas Požėla

Vladas Požėla (1913 m. balandžio 1 d. Steigviliuose, Pakruojo raj. – 1997 m. balandžio 10 d. Kužiuose, Šiaulių raj.) – kunigas, tremtinys, visuomenės veikėjas.


 Biografija 

Baigė Kauno kunigų seminariją. Į kunigus įšventintas 1937 m. Dirbo vikaru Vilkijos ir Šiaulių šv. Jurgio parapijose. 1938–1944 m. Šiaulių amatų ir prekybos mokyklos bei Šiaulių berniukų gimnazijos kapelionas. 1942–1944 m. dar ėjo Šiaulių sunkiųjų darbų kalėjimo bei Šiaulių ligoninės chirurginio skyriaus kapeliono pareigas. Vokiečių okupacijos metais prisidėjo prie žydų gelbėjimo. 1980 m. jam už tai suteiktas Pasaulio tautų teisuolio vardas.

1946 m. ištremtas 10-čiai metų. Grįžęs iš tremties 1956 m. paskirtas Aukštelkės parapijos klebonu. 1961–1962 m. Šiaulių šv. Jurgio parapijos altarista. Vėliau klebonavo Skirsnemunėje ir Pakapėje. Nuo 1989 m. iki mirties Kužių Švč. Mergelės Marijos Gimimo bažnyčios klebonas.https://srsvb.lt/pozela-vladas-visuomenes-veikejas-tremtinys-pasaulio-tautu-teisuolis/

Palaidotas Šiaulių Ginkūnų kapinėse.https://www.baznycioszinios.lt/old/bz9708/708bl8.html

 Išnašos 

Kategorija:Lietuvos kunigai
Kategorija:Lietuvos Pasaulio teisuoliai
Kategorija:Lietuvos kapelionai